Pericolul virozelor de primăvară. Medicul Tudor Ciuhodaru la "Pulsul zilei", cu Mihai Florin Pohoață – 22.3.2024.
Trecerea la primăvară, cu schimbări de temperatură şi presiune, determină reacţii diferite ale organismului iar 8 din 10 boli cu dureri de cap, febră sau nas înfundat sunt viroze.
Denumite de mulţi guturai sau răcelile primăverii, sunt cele mai frecvente afecţiuni ale copiilor în această perioadă și nu se tratează cu antibiotice.
Virozele respiratorii sunt printre cele mai comune patologii cu transmitere interumană, fiind întâlnite în rândul tuturor categoriilor de vârstă.
Simptomatologia cauzată poate varia de la una ușoară sau moderată, până la apariția unui tablou clinic sever, ce poate pune viața în pericol iar diagnosticarea, monitorizarea și tratarea acestor infecții virale sunt esențiale pentru procesele de vindecare și recuperare.
De asemenea vântul de primăvară poate aduce cu ușurință alergii, viroze și sinuzite.
Medicul Tudor Ciuhodaru, prim-vicepreședinte al Comisiei de Sănătate a Parlamentului European, este invitat astăzi, vineri, 22 martie 2024, în intervalul orar 12:25 – 12:35, la "Pulsul zilei" – pe toate frecvențele Radio Iași: 90,8 – 94,5 și 96,3 Mhz FM, 1053 Khz AM dar și live pe www.radioiasi.ro, emisiune realizată și produsă de Mihai Florin Pohoață.
Sursă: Tudor Ciuhodaru.